Royale Union a cucerit joi cea de-a treia Cupă a Belgiei din istorie, după 1-0 în finala disputată în fața celor de la Antwerp. Ultimul trofeu fusese cucerit în urmă cu mai bine de un secol, în 1914.
Royale Union SG a câștigat Cupa Belgiei după 110 ani
Înființată în urmă cu aproape 127 de ani, Royale Union Saint-Gilloise a fost una dintre cele mai importante echipe ale Belgiei până în urmă cu 90 de ani.
Au urmat perioade mai puțin faste, echipa ajungând în anii 80 în cea de-a cincea ligă de fotbal belgiană.
În finala Cupei disputată joi în fața celor de la Antwerp, formația antrenată de germanul Alexander Blessin a câștigat la limită, scor 1-0, după golul marcat de japonezul Koki Machida în prelungirile primei reprize.
A fost cea de-a treia Cupă a Belgiei câștigată, prima după o pauză de 110 ani.
Cu 11 titluri de campioană în palmares, ultimul cucerit în 1935, Royal Union ocupă locul al treilea în campionat, la trei puncte de liderul Club Brugge, cu trei etape înaintea finalului de sezon.
CHAMPIONS \uD83D\uDC99\uD83D\uDC9B pic.twitter.com/duiaTG2IWQ
— Royale Union Saint-Gilloise (@UnionStGilloise) May 9, 2024
Scenes. \uD83E\uDD70\uD83E\uDD70\uD83E\uDD70 pic.twitter.com/V9T7sUgrdd
— Royale Union Saint-Gilloise (@UnionStGilloise) May 9, 2024